Ana Frolina

**Ana Aleksejevna Frolina**, () () rođena 11. januara 1984. u Salehardu, u Tjumenjskoj oblasti, RSFSR, SSSR (danas Rusija), kao Ana Aleksejevna Buligina () je nekadašnja ruska i od 2015. godine južnokorejska biatlonka.

## Biografija 
Rođena je u Salehardu. Otac Aleksej Buligin bio je skijaški trener, a majka Ljubov Bulogina je bila direktorica škole i trener. Ana se uz pomoć roditelja, rano počela baviti skijaškim trčanjem. Nakon završetka školovanja preselila se u Tjumenj gdje je studirala.. Ujedno se u Tjumenju počinje baviti biatlonom, a trenira je Leonid Gurjev. Trostruka je juniorska svjetska prvakinja i četverostruka ruska prvakinja. Nastupajući za rusku biatlonsku selekciju upoznala je budućeg supruga, tehničkog servisera Jurija Frolina, za kog se udala 2013. godine, a sljedeće godine su dobili sina. Zbog jake konkurencije u ruskoj biatlonskoj selekciji od 2015. godine takmiči se za Južnu Koreju.

### Karijera 
#### Olimpijske igre 
Frolina je nastupila dva puta na Zimskim olimpijskim igrama: prvi put za selekciju Rusije u kanadskom Vancouveru 2010; a drugi put za selekciju Južne Koreje u južnokorejskom Pjongčangu 2018.

U prvom nastupu 2010 godine, zbog jakog sastava u ruskoj selekciji (Svjetlana Slepcova, Ana Bogali-Titovec, Olga Medvedceva i Olga Zajceva) nije nastupila u pobjedničkoj štafeti, a najbolji rezultat ostvarila je u sprintu na 7,5&nbsp;km osvojivši četvrto mjesto bez promašaja, zaostavši 12&nbsp;s iza pobjednice Slovakinje Anastasiye Kuzmine, 9&nbsp;s iza drugoplasirane Magdalene Neuner i samo 1.3&nbsp;s iza osvajačice bronzane medalje Francuskinje Marie Dorin. Tri dana kasnije u potjeri osvojila je šesto mjesto sa 52&nbsp;s iza pobjednice Njemice Magdalene Neuner.

#### Svjetska prvenstva 
Od ukupno šest nastupa na Svjetskim prvenstvima od 2007-2021. Frolina je bila najuspješnija na SP 2009 u južnokorejskom Pyeongchangu, kada je u utrci štafete sa Svjetlanom Slepcovom, Olgom Medvedcevom i Olgom Zajcevom ubijedljivo sa 1:16&nbsp;min prednosti pobijedili njemačku štafetu u sastavu: Martina Beck, Magdalena Neuner, Andrea Henkel i Kati Wilhelm, te francusku štafetu: Marie-Laure Brunet, Sylvie Becaert, Marie Dorin i Sandrine Bailly. Najbolji rezultat u pojedinačnim utrkama bilo je četvrto mjesto u sprintu na istom prvenstvu sa zaostatkom od 53&nbsp;s iza pobjednice Kati Wilhelm. Najbolji plasman na Svjetskim prvenstvima za Južnu Koreju, bilo joj je 18-o mjesto u sprintu na 7,5&nbsp;km u austrijskom Hochfilzenu.

#### Svjetski kup 
Nakon uspješnih nastupa u IBU kupu 2005/06. Frolina je 7. januara 2016 u njemačkom Oberhofu prvi put nastupila u sprintu na 7,5&nbsp;km u Svjetskom kupu. Osvojila je 58-o mjesto sa pet promašaja i zaostatkom od 4:51&nbsp;min u odnosu na pobjednicu Kati Wilhelm. Od slijedeće sezone redovito nastupa u utrkama Svjetskog kupa, osvajajući bodove plasmanom među prvih 30, da bi 18. marta 2007. u ruskom Hanti-Mansijsku osvojila četvrto mjesto u utrci masovnog starta zaostavši 23&nbsp;s iza pobjednice Helene Eckholm. Nakon jednogodišnje pauze, u Antholzu, 24. januara 2009. pobjeđuje u potjeri, kao četvrta iz sprinta, ispred Kaise Mäkäräinen i Darje Domračeve sa prednošću od 2.3&nbsp;s. Tu je sezonu završila na 19-om mjestu sa 465 osvojenih bodova. Naredne sezone postiže bolje rezultate i na kraju sezone osvaja 15-o mjesto, a sljedeće dvije sezone bolje rezultate bilježi samo u ruskoj štafeti, a od 2012. pravi četverogodišnju pauzu, nakon čega u Svjetskom kupu nastupa za Južnu Koreju.

#### Prestanak karijere 
## Nagrade 
Godine 2009. Postala je dobitnica je ruske sportske nagrade " Počasni majstor sporta Rusije".

## Napomene 
## Vanjski linkovi 
* 
* 
* 

## Reference 
Kategorija:Ruski biatlonci
Kategorija:Južnokorejski biatlonci
Kategorija:Rođeni 1984.
Kategorija:Osvajači medalja na Svjetskim prvenstvima u biatlonu
Kategorija:Svjetski prvaci u biatlonu
Kategorija:Biatlonci na Zimskim olimpijskim igrama 2010.
Kategorija:Biatlonci na Zimskim olimpijskim igrama 2018.
Kategorija:Ruski olimpijci u biatlonu
Kategorija:Južnokorejski olimpijci u biatlonu
Kategorija:Biografije, Salehard
Kategorija:Zaslužni majstori sporta Rusije
Kategorija:Aktivni biatlonci
Kategorija:Živi ljudi